kardosdrur/scandi-wiki huggingface dataset:
Füchse Berlin

Füchse Berlin er en håndboldklub fra Berlin, Tyskland, der spiller i Bundesligaen.

Füchse Berlin blev grundlagt i 1891 som den professionelle overbygning i klubben Reinickendorfer Füchse. Den har hjemmebane i Max-Schmeling-Halle.

Danske Torsten Laen har tidligere spillet i klubben, mens Hans Lindberg, Jacob Holm og Lasse Andersson pt. er i truppen.

Spilletruppen 2019-20

Aktuel trup 

Målvogter
1  Martin Ziemer
 12  Silvio Heinevetter
 96  Dejan Milosavljev
Venstre fløj
7  Kevin Struck
 31  Tim Matthes
Højre fløj
 18  Hans Lindberg
 21  Mattias Zachrisson
Stregspiller
 77  Johan Koch
 93  Mijajlo Marsenić

Venstre back
9  Stipe Mandalinić
 10  Jakov Gojun
 24  Frederik Simak
 95  Paul Drux
Playmaker
2  Simon Ernst
6  Jacob Holm
Højre back
3  Fabian Wiede
 25  Michael Müller
 35  Marko Kopljar

Eksterne henvisninger 

 Füchse Berlins hjemmeside

Referencer 

Håndboldklubber fra Tyskland
Etableret i 1891
Sport i Berlin
Foreclosure of a Dream

"Foreclosure of a Dream" er en single fra albummet Countdown to Extinction af det amerikanske thrash metal-band Megadeth. Den nåede en 30. plads på "Mainstream Rock Tracks" Billboard-hitlisten.

Spor 
Foreclosure of a Dream – 4:20
Skin o' My Teeth (live) – 4:02
Foreclosure of a Dream (edit) – 4:00

Den europæiske version af singlen indeholder også "Symphony of Destruction (Gristle Mix)".

Fodnoter 

Megadeth-singler
Singler fra 1992

pt:Foreclosure of a Dream
Mekanisme (filosofi)

I filosofi er mekanisme en teori om at alle naturlige fænomener kan forklares med fysiske begrundelser. Den kan sættes i modsætning til vitalisme, som er en filosofisk teori om at vitale kræfter er aktive i levende organismer, sådan at liv ikke kan forklares udelukkende ved hjælp af mekanisme.

Den filosofiske mekanismes doktrin optræder i to forskellige varianter. De er begge metafysiske doktriner, men de er forskellige i vidde og ambition: den første er en global doktrin om natur, som er blevet mere eller mindre fuldstændigt afvist; den anden er en lokal doktrin om mennesker og deres sind, som er meget omdiskuteret. For klarhedens skyld defineres disse som henholdsvis universel mekanisme og menneskelig mekanisme.

Filosofi
Videnskabsteori
Gujrat

Gujrat en by med omkring 300.000 indbyggere i Pakistan i provisen Punjab.

Byer i Pakistan
Andet slag ved Fort McAllister

Det Andet slag ved Fort McAllister fandt sted den 13. december 1864 i slutningen af generalmajor William T. Shermans march mod havet under den amerikanske borgerkrig. Unionens styrker overmandt en lille, konfødereret styrke, som forsvarede det strategisk vigtige Fort McAllister i nærheden af Savannah i Georgia, som var et vigtigt mål for Unionen.

Slaget 
Da Shermans arméer nærmede sig Savannah den 10. december efter deres lange march fra Atlanta, manglede tropperne forsyninger. Lige ud for kysten lå admiral John A. Dahlgrens flåde klar med de nødvendige forsyninger, foruden post, som ikke var nået frem til Shermans mænd i seks uger under deres fremrykning. Konfødererede fæstninger omkring Savannah forhindrede imidlertid Dahlgren i at få forbindelse med Sherman. Da Sherman placerede sine styrker, så de kunne belejre Savannah, rekognoscerede hans kavaleri Fort McAllister og andre nærliggende befæstninger og konstaterede, at det let forsvarede fort kunne tages ved et beslutsomt infanteriangreb. Sherman indså, at hvis Fort McAllister blev erobret ville unionshæren opnå kontrol over Ogeechee floden, hvilket ville give adgang til havet. Sherman gav generalmajor Oliver Otis Howards Army of the Tennessee ordre til at indtage fortet. Howard valgte brigadegeneral William B. Hazens division til at lede angrebet.

Den 13. december blev Hazens 4.000 mand stærke division stillet op til at storme fortet. Sherman og Howard klatrede op på en observationsplatform, som var opstillet ovenpå en forladt rismølle for at følge slaget. Hazen opstillede sin division i de omkringliggende skove. Da solen var ved at gå ned, sejlede et skib fra Unionens flåde ind fra Ossabaw Sound. Sherman gav signal til, at fortet stadig var i fjendens hænder, men ville blive angrebet om få minutter. Lige netop da kom Hazens styrker ud af skoven og rykkede frem mod fortet. Den konfødererede major George Anderson havde kommandoen over omkring 230 hærdede tropper inde i Fort McAllister. Hazens tropper angreb gennem forhugninger og landminer, og i løbet af 15 minutter havde de nået brystværnet og løbet forsvarerne over ende. 

Sherman var lykkelig over sejren og roede ned ad Ogeechee for at se fortet. Den næste dag roede han ud til Dahlgrens flagskib for at hilse på admiralen. Sherman havde god grund til at være stolt over de tropper, som havde del i sejren ved Fort McAllister. Det var den samme division, som Sherman selv havde anført i Slaget ved Shiloh og hørte til det samme korps, som han anførte i Vicksburg-kampagnen. 

Da hans forsyningslinje nu var åben, kunne Sherman forberede belejringen og erobringen af Savannah, som faldt inden jul.

Se også 
 Første slag ved Fort McAllister

Referencer 
 National Park Service beskrivelse af slaget 
 Nevin, David, Sherman's March: Atlanta to the Sea, Time Life Books.

Eksterne kilder 
 Fort McAllister Historic Park 
 Our Georgia History 

Slag i den amerikanske borgerkrig i Georgia
Første slag ved Fort McAllister

Det Første slag ved Fort McAllister fandt sted den 3. marts 1863, i Bryan County, Georgia under den amerikanske borgerkrig.

Slaget 
Kontreadmiral Samuel F. Du Pont beordrede tre panserskribe – USS Patapsco, USS Passaic og USS Nahant – til at afprøve deres kanoner og tilhørende mekanik og træne artilleribeskydning i praksis ved at angribe de konfødererede forsvarsværker ved Fort McAllister, som dengang var et lille batteri med tre kanoner i en jordskanse. Et af hans mål var at undersøge hvor effektiv beskydning fra monitorernes store kanoner var mod kystbatterier i jordskanser. 

Den 3. marts 1863 gennemførte de tre panserskibe et otte timers bombardement. Bombardementet ødelagde ikke batteriet, men forårsagede nogen skader, mens de tre panserskibe fik nogle skrammer af granaterne fra fortet. Denne test gav viden og erfaring, men Fort McAllister faldt ikke, hvilket viste at panserskibenes ildkraft alene ikke kunne ødelægge et jordbaseret fort.

Se også 
 Andet slag ved Fort McAllister

Reference 
 National Park Service beskrivelse af slaget

Eksterne kilder 
 Fort McAllister Historic Park 

Slag i den amerikanske borgerkrig i Georgia
Jørgen Møller Larsen

Jørgen Møller Larsen (født 17. november 1956, død 1. februar 2009) var en dansk landsholdsbokser, der havde sin storhedstid i begyndelsen af 1980'erne.

Larsen var fjervægter og blev dansk mester i 1982. Samme år blev han nordisk mester i Stockholm. Han var jysk mester i 1981 til og med 1984.

Senere liv 
Efter boksekarrieren begyndte Jørgen Møller Larsen som træner i Kolding Bokseklub, hvor han også var formand. Senere blev han dog alvorligt syg og kunne derfor ikke fortsætte på samme plan.
Han døde efter et langt alkoholmisbrug.

Ifølge hans brors hjemmeside boksede han over 150 kampe og beholdt sin(e) titel(er) fra 1981 til år 1984.

Referencer 

Boksere fra Danmark
Personer fra Kolding
Maratonløbere fra Danmark
Slaget ved Altamaha Bridge

Slaget ved Altahama Bridge var en træfning i den amerikanske borgerkrig, der blev udkæmpet den 19. december 1864 i Wayne County i Georgia under Shermans march mod havet. Den konfødererede sejr forhindrede midlertidigt unionstropperne i at ødelægge en vigtig jernbanebro under generalmajor William T. Shermans belejring af Savannah, så den konfødererede forsyningslinje til byen forblev åben.

Slaget 
Den 1. december 1864 ankom den fjerde brigade fra Georgias milits under brigadegeneral H.K. McKay til Wayne County for at forberede et forsvar af Savannah and Gulf Railroads bro over Altamaha floden. Den konfødererede hær byggede skanser på den nordlige bred af Morgan's Lake, som blev gennemskåret af jernbanen og lå lige nord for floden. På den sydlige flodbred blev der placeret to 32 punds kanoner ved Doctortown (staves også Doctor Town), som kunne bestryge broen, hvis den blev angrebet. En let kanon monteret på et lokomotiv støttede to kompagnier konfødereret milits ved Morgan's Lake. 

Den 16. december var general Sherman gået i stå udenfor Savannah, og han sendte unionstropper af sted for at ødelægge jernbanen fra Ogeechee floden og hele vejen til broen. En brigade fra generalmajor Hugh Judson Kilpatricks kavaleri under ledelse af oberst Smith Atkins angreb broen og ødelagde træværket på den anden side af Morgan's Lake, men kunne ikke erobre broen eller det konfødererede batteri ved Doctortown den 19. december. Unionstropperne trak sig tilbage til Ogeechee floden.

Referencer 
 U.S. War Department, The War of the Rebellion: a Compilation of the Official Records of the Union and Confederate Armies, U.S. Government Printing Office, 1880-1901.

Slag i den amerikanske borgerkrig i Georgia
Tesco

Tesco plc er en international supermarkedskoncern med hovedsæde i Storbritannien, hvor kæden sidder på omkring en tredjedel af dagligvaremarkedet. Det gør kæden til den største detailkæde i Storbritannien, mens den på verdensplan er fjerdestørst. I 2008 omsatte kæden for 48,3 mia. pund og beskæftigede 273.000 ansatte. I alt består kæden af 2.209 butikker i Storbritannien, Irland, Kina, Tjekkiet, Ungarn, Japan, Malaysia, Polen, Slovakiet, Sydkorea, Thailand, Tyrkiet og USA.

Tesco blev grundlagt i Londons East End i 1919 af Jack Cohen. Navnet Tesco opstod i 1924, da Cohen havde købt te fra T.E. Stockwell. Af de første bogstaver af leverandørens navn og de første bogstaver i sit eget efternavn, dannede han navnet Tesco, og i 1924 åbnede han den første Tesco-butik i Edgware i London. Virksomheden blev noteret på London Stock Exchange i 1947, og åbnede sin første selvbetjeningsbutik i St. Albans i 1951. I løbet af 1950'erne og 1960'erne voksede kæden ved at åbne butikker, men siden har en stor del af væksten sket gennem opkøb af eksisterende supermarkedskæder. En del af ekspansionen er i de senere år sket udenfor Storbritannien, bl.a. i Østeuropa og Østasien. De udenlandske markeder tegner sig i dag for 20 procent af Tescos omsætning.

I Storbritannien driver Tesco butikker under seks undernavne; Tesco Extra, Tesco, Tesco Metro, Tesco Express, One Stop samt non-food-kæden Tesco Homeplus.

Eksterne henvisninger 

 Tescos hjemmeside 

Supermarkedskæder
Detailvirksomheder fra Storbritannien
Virksomheder i London
Lugo

Lugo er hovedstad i provinsen af samme navn beliggende i Galicien, en selvstyrende enhed i det nordvestlige Spanien. I 2008 havde Lugo 95.416 indbyggere .

Den romerske mur der omgiver byen er en del af Unescos Verdenskulturarv . Muren blev opført af romerne mellem år 265 og 310 efter vor tidsregning. Den omkranser hele den gamle bydel og er således den eneste romerske bymur i verden der stadig er intakt. Den er godt 2 km. lang, varierer i bredde mellem 8 og 12 meter, og det højeste punkt er 12 meter . Det er muligt at spadsere på muren, og én gang om året afholdes der kapløb på den.

Miño-floden, der er Galiciens mest vandførende flod, og som længere mod syd danner grænse med Portugal, løber gennem byen.

Noter 

Byer i Galicien (Spanien)
Veni, vidi, vici

Veni, vidi, vici er en latinsk frase (klassisk latin [ˈweː.niː ˈwiː.diː ˈwiː.kiː] populært tilskrevet Julius Cæsar i år 47 f.Kr. Oversat betyder det jeg kom, jeg så, jeg sejrede.

På engelsk er udtrykket oftest oversat som I came, I saw, I conqured (jeg kom, jeg så, jeg erobrede). Hvad den korrekte oversættelse af den sidste frase, vici, er, kan være svært at fastlægge, da der er delte meninger (ifølge latinske oversættelser på nettet), om hvorvidt verbets infinitive form vincere, betyder at vinde, eller at erobre 

Ifølge Gyldensdals Den Store Danske, er udtrykket veni, vidi, vici oversat som jeg kom, jeg så, jeg sejrede.

Cæsar brugte dette udtryk, da han skulle rapportere til Det romerske senat, at han havde sejret over Pharnaces II af Pontos i Slaget ved Zela.

Efter Cæsars brug af frasen er den blevet brugt mange andre steder, både i dagligslivet, på film og i tv-serier.

Kilder

Eksterne henvisninger 
 URNV History 

Latinske vendinger
Mary Jane (Megadeth-single)

"Mary Jane" er den anden single fra det amerikanske thrash metal-band Megadeths tredje studiealbum So Far, So Good... So What!, skrevet af Dave Mustaine og David Ellefson.

Musikalsk stil 
Janiss Garza, skribent fra Los Angeles Times, har beskrevet sangen som "mørkt melodisk".

Spor 
 "Mary Jane" – 04:25
 "Hook in Mouth" – 04:40
 "My Last Words" – 04:45

Musikere 
 Dave Mustaine
 Guitar, vokal
 Jeff Young
 Guitar
 David Ellefson
 Bas, støttevokal
 Chuck Behler
 Trommer

Hitlisteplaceringer

Fodnoter 

Megadeth-singler
Singler fra 1988
Mary Jane (flertydig)

Mary Jane kan have flere betydninger:

 Mary Jane Watson er en figur i Spiderman-universet.
 Mary Jane (Megadeth-single) er en single fra det amerikanske thrash metal-band Megadeth.
 Et alternativt navn for marijuana.
Fjelltronen

Fjelltronen er debutalbummet fra den norske black metal-musiker Satyrs sideprojekt Wongraven.

Albummets forsideillustration, et gammelt billede malet af Theodor Kittelsen, er den samme som blev brugt af Carpathian Forest på deres ep Through Chasm, Caves And Titan Woods.

Spor 
 "Del 1: Det Var En Gang Et Menneske" – 16:33
 "Del 2: Over Ødemark"	- 03:12
 "Del 3: Opp Under Fjellet Toner En Sang" – 01:24
 "Del 4: Tiden Er En Stenlagt Grav" – 08:07
 "Del 5: Fra Fjelltronen" – 03:21

Fodnoter 

Album fra 1995
Ambient-album
Folkalbum
Haager Landkrigsreglementet

Haager Landkrigsreglementet er bestemmelser for krigsførelse på land, som blev vedtaget på en fredskonference afholdt i Haag i 1907.

På initiativ af den russiske zar Nikolaj den 2. blev der i 1899 og igen i 1907 afholdt fredskonferencer i Haag i Holland. Det egentlige formål med disse konferencer – at få gennemført en afrustning i Europa – blev ikke opnået, men ved konferencerne enedes man om et antal konventioner, som regulerer forholdene mellem de stridende parter i krig. Nogle af disse konventioner er blevet uaktuelle på grund af den tekniske udvikling. Det gælder f.eks. konvention nr. 14 om udkastning af sprængstoffer fra luftballoner. Andre Haag-konventioner er blevet afløst af Geneve-konventionerne, mens endnu andre fortsat er gældende.

Som et bilag til Haag-konvention nr. 4 om regler og vedtægter for krig til lands finder man Reglement angående regler og vedtægter for krig til lands, eller Haager Landkrigsreglementet, som det oftest kaldes. Heri defineres i kapitel 1. begrebet krigsførende. Herefter følger kapitler om krigsfanger, om syge og sårede (bestemmelserne er her afløst af bestemmelser i Geneve-konvention nr. 1 og 2), om midler til at skade fjenden, herunder belejringer og bombardementer, om spioner, om parlamentærer, om kapitulationer, om våbenstilstand og endelig om militære myndigheder på en fjendtlig stats territorium.

Andre Haag-konventioner, som fortsat er gældende, er deklarationer vedtaget på konferencen i 1899 om forbud mod anvendelse af projektiler, hvis eneste formål er at udbrede kvælende eller giftige luftarter, samt forbud mod anvendelse af dum-dum-projektiler. Desuden er Haag-konvention nr. 5 om neutrale magters og personers rettigheder og pligter i tilfælde af krig til lands fortsat i kraft.

Da den tyske besættelsesmagt den 29. august 1943 erklærede militær undtagelsestilstand i Danmark var man fra tysk side klar over, at dette ikke kunne ske med direkte henvisning til Haager Landkrigsreglementet, fordi Danmark og Tyskland formelt ikke var i krig med hinanden. Derfor hed det i den tyske version af general von Hannekens bekendtgørelse, at undtagelsestilstanden var blevet indført "i Haager Landkrigsreglementets ånd". I den danske oversættelse kom der til at stå, at undtagelsestilstanden var indført i henhold til artiklerne 42 – 56 i Haager Landkrigsreglementet, hvilket formelt og juridisk var forkert.

Det var hensigten at gennemføre endnu en fredskonference i Haag i 1915, men dette blev forhindret af 1. Verdenskrig.

Kilder 
 Regeringens Røde kors-udvalg: Humanitær Folkeret, København 1985.
 Salmonsens Leksikon, 2. udgave: Haag-Konferencer, København 1920.

Eksterne henvisninger 

Traktater
Begivenheder i 1899
Begivenheder i 1907
Haag
Rock am Ring

Rock am Ring og Rock im Park er to samtidige rock-festivaler, der afholdes årligt i Tyskland. Mens Rock am Ring finder sted ved racerbanen Nürburgring i det vestlige Tyskland, foregår Rock im Park i og omkring EasyCredit-Stadion i Nürnberg i den sydøstlige del af landet. Rock am Ring løb af stablen første gang i 1985, og har med undtagelse af 1989 og 1990 været afvilket årligt siden, ofte i pinseweekenden. Rock im Park blev afholdt første gang i 1993.

Festivalerne regnes for at være én begivenhed, idet alle artister med få undtagelser optræder begge steder. I 2007 havde festivalerne lige over 150.000 gæster.

Blandt de kunstnere, der har optrådt på festivalerne er Guns N' Roses, Danzig, KoRn, Van Halen, Bon Jovi, Nickelback, Foo Fighters, U2, Rammstein, Linkin Park, Marilyn Manson, Bob Dylan, 3 Doors Down, Gavin DeGraw, Incubus, Metallica, Iron Maiden, Motörhead, Green Day, Stereophonics, Die Toten Hosen, Manic Street Preachers, Pearl Jam, Lenny Kravitz, Aerosmith, The Verve, HIM og danske Volbeat.

Lokation

Tidligere festivaler, datoer og hovednavne

Noter

referencer

Eksterne henvisninger 

 Rock am Rings hjemmeside
 Rock im Parks hjemmeside

Musikfestivaler i Tyskland
Train of Consequences

"Train of Consequences" er den første single fra det amerikanske thrash metal-band Megadeths album Youthanasia fra 1994. Den blev nummer 29 på Billboard Mainstream Rock Tracks-listen og nummer 22 i Storbritannien.

Tekstmæssigt handler "Train of Consequences" om de destruktive sider af gambling.

Spor 
 "Train of Consequences"
 "Crown of Worms"
 "Black Curtains"
 "Ashes in Your Mouth (Live)"
 "Peace Sells (Live)"
 "Anarchy in the U.K. (Live)"

Megadeth-singler
Singler fra 1994
Debenhams

Debenhams er en britisk stormagasinkæde, der også opererer i andre lande på franchisebasis. I Danmark drev Magasins tidligere ejer, Baugur Group, en Debenhams-forretning i shoppingcentret Field's i Ørestad fra 2004 til 2006. Kæden bestod i 2012 af 172 butikker, der omsatte for 2.229,8 mio. pund og beskæftigede 29.000 ansatte. Hovedsædet er beliggende i London, hvor kæden også har sin hovedbutik på hjørnet af Oxford Street og Vere Street.

Debenhams blev grundlagt som en lille manufakturhandel i Wigmore Street i London i 1778 af William Clark. I 1813 bliver William Debenham optaget som kompagnon og firmaet får navnet Clark & Debenham. I 1851 optages Clement Freebody som kompagnon og butikken hedder nu Debenham & Freebody. I de næste 50 år købes en lang række andre butikker og grossister; stadig med Debenham familien som ejere. Året 1905 bliver firmaet til Debenhams Ltd. som i 1928 bliver noteret på børsen i London. Gennem 1900-tallet fortsætter kæden sin vækst gennem flere opkøb; blandt andet i 1919 hvor Debenhams fusionerede med Marshall & Snelgrove, der siden 1870 havde haft en butik på Oxford Street. Pr. 2009 består kæden af 153 butikker i Storbritannien & Irland med i alt 21.500 ansatte. Dertil kommer 48 franchise butikker i 17 andre lande.

I november 2009 købte Debenhams Magasin for 101 mio. kr.

Referencer

Eksterne henvisninger 

 Debenhams' almindelige hjemmeside med butikker & varer 

Stormagasinkæder
Detailvirksomheder fra Storbritannien
Dan Enok Sørensen

Dan Enok Sørensen (født 1964), mag.art. i semitisk filologi og lektor ved teologisk fakultet i Århus. Har udgivet en række dansksprogede udgivelser omhandlende hebraisk sprogs grammatik og opbygning.

Bibliografi 
 Sørensen, D.E. 2000, "Det Arabiske Barndomsevangelium", i Kristi fødsel. Tekster og Tolkninger år Totusind, Hovedland, Bidrag til videnskabelig bog/antologi 
 Sørensen, D.E. 2003, Bibelsk-hebraisk grammatik, Hovedland, Højbjerg

Referencer

Eksterne henvisninger 
 

Filologer fra Danmark
Lavinekatastrofen i Galtür

Lavinekatastrofen i Galtür er den værste lavineulykke de seneste 40 år. 31 mennesker blev dræbt, da en lavine ramte den lille østigske by Galtür, der ligger tæt ved Ischgl i Tyrol. Ulykken fandt sted den 23. februar 1999 kl 16.01.

En kombination af kraftig snefald, koldt vejr og en nordvestenvind, der pakkede sneen, fik en lavine til at vælte ned over byen med 290 km/t. Lavinen havde en højde ca. 100 meter og indeholdt op mod 200.000 tons sne. På 50 sekunder nåede den byen, ødelagde syv bygninger og begravede 57 mennesker. En storstilet redningsaktion blev iværksat, og det lykkedes at grave 26 personer fri. I alt blev flere tusinde mennesker evakueret fra Paznan-dalen, hvor Galtür ligger.

Lavinen i Galtür er siden blevet studeret nøje for at lære mere om laviner, og byen er i dag ekstra sikret med en 345 meter lang og 19 meter høj mur ved byen samt hegn oppe i bjergene, der skal sikre, at laviner kun at udløses i mindre skala.

Laviner
Begivenheder i 1999
Guillaume Joli

Guillaume Joli (født 27. marts 1985 i Lyon, Frankrig) er en fransk håndboldspiller, der til dagligt spiller for den franske ligaklub Chambéry Savoie. Han skiftede til klubben i 2004. Hans primære position på banen er højre fløj.

Landshold 
Joli debuterede på det franske landshold i 2006, og har været med til at vinde adskillige guldmedaljer med holdet. Han bliver dog hovedsageligt benyttet som reserve for førstevalget på højre fløj-pladsen, Luc Abalo.

Landsholdstitler 
 VM i 2009
 EM i 2010
 VM i 2011

Eksterne henvisninger 
 Spillerinfo 

Håndboldspillere fra Frankrig
Håndboldspillere fra Chambéry Savoie HB
Franck Junillon

Franck Junillon (født 28. november 1978 i Montpellier, Frankrig) er en fransk håndboldspiller, der til dagligt spiller for den tyske Bundesligaklub MT Melsungen. Han skiftede til klubben i 2008, efter at have spillet 11 år i den franske klub Montpellier HB i sin fødeby. Junillon benyttes på banen både som venstre back og playmaker.

Med Montpellier HB nåede Junillon at vinde hele 7 franske mesterskaber.

Landshold 
Junillon debuterede på det franske landshold i 2002, og har siden da været med til at vinde både bronze ved VM i Tunesien 2005 og guld ved VM i Kroatien i 2009.

Eksterne henvisninger 

 Spillerinfo 

Håndboldspillere fra Frankrig
Håndboldspillere fra Montpellier HB
Cédric Sorhaindo

Cédric Sorhaindo (født 7. juni 1984 på Martinique) er en fransk håndboldspiller, der til dagligt spiller for CS Dinamo București. Hans primære position på banen er stregspiller. Han var med til at vinde guld ved Sommer-OL 2012 i London, VM i håndbold 2009 i Kroatien og VM i håndbold 2015 i Qatar.

Landshold 
Sorhaindo debuterede for det franske landshold i 2005 i en kamp mod Tyskland, og har været med til at vinde guldmedaljer ved adskillige slutrunder for sit land.

Landsholdstitler 
 VM i 2009
 EM i 2010
 VM i 2011

Eksterne henvisninger 

 Spillerinfo 

Håndboldspillere fra Frankrig
Håndboldspillere fra Paris Saint-Germain HB
Håndboldspillere fra Toulouse HB
Xavier Barachet

Xavier Barachet (født 19. november 1988 i Nice, Frankrig) er en fransk håndboldspiller, der til dagligt spiller for den franske ligaklub Chambéry Savoie. Han skiftede til klubben i 2006. Hans primære position på banen er højre back.

Landshold 
Barachet debuterede på det franske landshold i 2008, og har været med til at vinde adskillige titler med sit land.

Landsholdstitler 
 VM i 2009
 EM i 2010
 VM i 2011

Eksterne henvisninger 

 Spillerinfo

Håndboldspillere fra Frankrig
Håndboldspillere fra Chambéry Savoie HB
Jacob Stolberg

Jacob Stolberg (født 7. august 1981) er en dansk tidligere professionel dansk fodboldspiller.

Stolberg havde siden 1999 været forsvarsspiller i SønderjyskE, men indstillede i januar 2009 karrieren af personlige årsager. I februar 2009 skiftede han til den daværende serie 1-klub FC Sydvest 05.

I starten af april 2018 blev han den første spiller til at score et mål i alle niveauer i den danske fodboldpyramide.

Referencer

Eksterne Henvisninger 

Fodboldspillere fra Danmark
Fodboldspillere fra SønderjyskE
Fodboldspillere fra FC Sydvest 05